Leo Tiik

**Leo Tiik** (2. september (vkj)/ 15. september 1910 Tallinn – 16. juuni 1996 Tartu) oli eesti majandusgeograaf, raamatukogundustegelane, ajaloolane ja koduloolane.

Leo Tiik õppis 1918–1924 Tallinna poeglaste 1. algkoolis ja 1924–1929 Tallinna poeglaste kommertsgümnaasiumis. Aastatel 1929–1930 ja 1935–1940 õppis ta Tartu Ülikooli õigusteaduskonna majandusteaduse osakonnas, lõpetas majandusteaduskonna 1940. aastal. Oli 1939. aastal Stockholmi Ülikooli stipendiaat. Geograafiakandidaat 1958. aastast väitekirjaga "Vana Tallinn. Ajaloolis-geograafiline käsitelu linna tekkimisest ja kujunemisest".

Töötas 1931–1935 Tallinna Keskraamatukogus ja 1935–1939 Tartu linnaraamatukogus. 

Aastatel 1940–1941 oli ta Tartu Riikliku Ülikooli poliitökonoomia ja statistika instituudi assistent, 1941–1942 Nõukogude sõjaväes ja tööpataljonis, 1942–1944 oli ta Nõukogude tagalas Eesti NSV Rahvakomissaride Nõukogu käsutuses, ühtlasi õppis aastatel 1942–1943 Moskva Rahvamajanduse Instituudis.

Alates 1944. aastast oli ta majandusgeograafiaõppejõud TPI-s. 1944–1946 oli ta Eesti NSV Riikliku Plaanikomitee osakonna juhataja, aastatel 1946–1950 Eesti NSV Teaduste Akadeemia Majanduse Instituudi teadur. 1950–1953 oli ta Eesti NSV Teaduste Akadeemia keskraamatukogu direktor. 

Aastatel 1954–1977 oli õppejõud TRÜ-s, sealhulgas 1955–1961 matemaatika-loodusteaduskonna prodekaan, 1959 dotsent.

1961–1996 oli ta Tartu Ülikooli Raamatukogu nõukogu liige.

## Uurimisvaldkonnad
Eesti linnade kujunemine, Hiiumaa asustusajalugu ja kohanimed, muistse Läänemere ja Soome lahe mereliiklus, rannakaubandus, Tallinna liiklusteede ja Eesti rannavõrgu kujunemine, paberi ja lubja tootmise areng, Tallinna ja Pärnu kinnistute omanikud 14-19. sajandil, genealoogia.

## Teoseid ja publikatsioone
*Germogen Ivanov, Aleksandr Dobrov. "Maailmajagude ja tähtsamate välisriikide geograafia". Õpik VI klassile. Tõlkinud Leo Tiik. Tartu 1952
*"Keskaegsest mereliiklusest Balti merel ja Soome lahel". Eesti Geograafia Seltsi aastaraamat 1957
**Vana Tallinn*. Kandidaadiväitekiri nr 307966, Tartu, 1957
**Vana Tallinn*, autoreferaat dissertatsiooni juurde. Tartu, 1958 
*"Tallinna gildidest ja nende kinnistuist". Tartu Riikliku Ülikooli Toimetised, vihik 70, Tartu, 1958
*"Kes ja mis on mündrik?". Keel ja Kirjandus, 1963, nr 7, lk 405-408
*"Lisandeid Hiiumaa kohanimede tundmisele". Keel ja Kirjandus, 1966, nr 9, lk 549-555
*"Räpina paberiveskist ja selle vesimärkidest". Tartu Riikliku Ülikooli Toimetised, 1969, 229
*"Mehenimesid Hiiumaalt". Keel ja Kirjandus, 1969, nr 2, lk 82-85
*"Perekonnanimesid Hiiumaalt". Keel ja Kirjandus, 1969, nr 9, lk 531-534
*"Kohanimesid Hiiumaalt. Emmaste", Keel ja Kirjandus, 1970, nr 10, lk 605´-613
*"Kassari kaugetest aegadest", Nõukogude Hiiumaa:EKP Hiiumaa Rajoonikomitee ja Hiiumaa Rajooni RSN ajaleht,nr.78, 4.juuli 1974,lk3
**"The lighthouse of Kõpu (formerly Dagerot)"*. // TRÜ Toim. 393 (1976)
*"Vana-Pärnu kinnisturaamat" (peatoimetaja). Tallinn 1984
*"Emmaste talust kuni Emmaste kihelkonnani". Akadeemia, 1995, nr. 7, lk. 1508–1512
*"Hiiumaast. Eriti Orjakust, Reigist ja Putkastest", Kassarimaa, nr. 32, lk 11, 1 detsember 2012

## Tunnustus
*1993 Arthur Puksovi Fondi laureaat

## Isiklikku
Tema poeg on diplomaat Simmu Tiik.

## Välislingid
*
*''Album Academicum Universitatis Tartuensis 1918-1944''
*Eesti raamatukogunduse biograafiline andmebaas